Så fik jeg mig endelig en kat igen, det er en Main Coon blanding og han har en lang pels, min sidste langpelset kat ( halv norsk skovkat) var meget pernittet med hans pels, så han bruger nok 90 % af hans vågne tid på at gøre sig ren, så hans pels var altid super fin uden filtringer. Men sådan er min nye herre ikke, så jeg vil gerne have en god børste til ham, men hvad kan folket anbefale, jeg har en furminator til hunden men synes den er lidt voldsom til hans fine bløde pels. På forhånd tak
personligt har jeg ikke lige langhårs katte, men kender flere som har. de bruger en god kam samt krater. jeg har også en furminator, og den bruger jeg kun når de virkelig fælder. Problemet med den er at den tager lige lidt for godt fat. kender en som kun brugte den til hendes kort hårskat. Den blev næsten bar på maven af den.
Jeg har en semilanghårsblanding, og til hende har jeg en grov metalkam, som er rigtig god til at fjerne underpels med. Hun har dog kun brug for at blive redt meget ved pelsskifte, når vinterpelsen skal smides (dvs. i øjeblikket). Jeg kunne ikke forestille mig at en børste ville være god til hende, den når jo ikke rigtigt til bunds, og hvis der er klotter, så er de umulige at rede ud med en børste. Så jeg ville nok anbefale både/og, dvs. børste og kam.  Lene
Jeg har to Maine Coons, hvoraf den ene har det med at filtre. Jeg bruger en blød karte og en fin kam. Du skal være forsigtig med karten, men den er god til at filtre pels ud. Pas på ikke at køre for hårdt mod huden, det er ikke rart, men med forsigtighed er den rigtig god. Jeg har haft en furminator, men den kan jeg slet ikke arbejde med. Med kammen kan jeg bedre styre, hvor hårdt jeg tager ved.
Jeg har en langhårskat - og jeg har prøvet et væld af kamme og børster, som alle sammen er fint til den lange pels.. Men underulden? Den filtrer stadig - så jeg enten piller den op i hånden eller klipper klumperne af når de opstår...  Nu har jeg så købt en af de SMÅ furminators, og den lader til at virke ret godt. Jeg bruger den så MEGET forsigtigt, så det ikke hiver i katten imens og har endnu ikke oplevet at tage voldsomt meget hår af med den.. Der er jeg stoppet for længst   Jeg børster egentlig bare hele kroppen igennem (de sarte områder som ben og hoved bruger jeg en metalkam til), meget blidt og roligt (da min kat ikke er glad for at skulle holdes fast og derfor ikke bryder sig synderligt om børstning, så gør det så mildt for hende som overhovedet muligt)..  Så synes ikke den lille furminator er for voldsom, for mig er det den eneste der har virket ordentligt på den filtrende underuld   Den er kun voldsom, hvis den bruges, som var man ved at strigle en hest med den 
Tak for input, furminatoren er lagt ud til hesten og hunden, den var ikke lige noget for katten, har fundet mig en bredtandet metal kam, som jeg bruger og det fungere faktisk fint, jeg er ikke så vild med karter, kan ikke give en logisk forklaring på hvorfor ikke  men det fungere sådan ok, vi skal lige være enige om det, han er ung, så håber da det bliver en vane for han at jeg lige giver ham en tur med den.
Man kan jo altid snyde dem lidt i starten. Jeg spredte lidt guffer rundt på gulvet, og mens hun var optaget af at spise dem, så begyndte jeg at rede hende. Nu spinder hun, så snart hun ser kammen.  Lene
Jeg bruger en rullekam til vores Maine Coonkatte og Newfoundlænderhund. Den er meget mere skånsom end en alm. stålkam, den rykker ikke sådan i pelsen fordi tænderne drejer rundt. Kattens hårknuder kan du spraye med filterløser, og bagefter filtre pelsen skånsomt ud med fingrene. Det er sjovere når friseringen er en hyggestund end en kamp... 
Åh, jeg er så ked af det. Sagen er den at jeg bor i et hus og har katten Kubz. Jeg fik hende fordi hun boede her da jeg flyttede ind og ham der havde hende var lidt ligeglad med hende, og endte med at flytte fra hende. Hjemme hos mine forældre har jeg så min dejlige Kullen kat, som jeg reddede som killing, men som stort set hele sit liv har boet hos mine forældre. Hun har en katte-bror Kitten, som har boet hos mine forældre hele sit liv, da han blev født der af en hjemløs missemor, som mine forældre også tog til sig, men som er død nu. Mine forældres hus har været til salg, og nu ser det ud til at være solgt. Mine forældre vil gerne i noget mindre lejlighed eller rækkehus, de er oppe i alderen. De steder de har fundet hvor de kan have kat, må de max have en kat. De har besluttet at prøve at finde et nyt hjem til Kitten, da han er meget rar og nem, hvorimod Kullen har et lidt mere specielt sind. Men, de kan også risikere at komme til at bo et sted hvor de ikke kan have Kullen. Jeg må indrømme, at det ikke står øverst på min liste at skulle have to katte, men jeg kan heller ikke nænne at hun skal aflives, da jeg holder meget af hende. Jeg overvejer så, om hun kan flytte ind her, hvis det går helt galt. Både Kubz og Kullen er hunkatte, tror I de vil kunne finde ud af det sammen? Kullen er 8 år, og meget legesyg og nogle gange lidt strid ved andre katte. Hun kan med Kitten, men kan godt lide f.eks at lave snigangreb på ham. Kubz aner jeg ikke alderen på, men hun er også meget legesyg. Vi havde en dag en hittekat der overnattede her. Den var hun sød og nysgerrig dog lidt skeptisk imod, men det var en hankat. Det skal så også siges at jeg ikke ved hvor længe jeg bor hvor jeg bor nu, og allerede har overvejet hvad så med Kubz. Jeg elsker Kubz meget men det var jo lidt et tilfælde jeg fik hende, det er derfor allerede en lidt træls situation hvis jeg ikke kan beholde hende, og jeg synes det bliver mere uoverskueligt hvis jeg både står med hende og Kullen, men.... Kunne godt tænke mig at høre jeres tanker omkring det?
Det er ikke nemt..... Jeg tror nu, jeg hælder til en aflivning af Kullen, hvis dine forældre ikke kan beholde hende. Du skriver, hun har et specielt sind og hun er alligevel 8 år. For mig lyder det, som en kat, der måske ikke vil have nemt med at skifte miljø. Desuden er du under uddannelse, det får mig til at tænke, at der kan komme en del fremtidige flytninger sammen med dig. Sidst så er det sværere at sætte 2 voksne katte sammen end 2 unge. Det kan lade sig gøre, men i dette tilfælde synes jeg at oddsende er mod Kullen. Håber I får en afklaring for jer alle, men let bliver det ikke.
det nemmeste ville være hvis du også skulle flytte, sådan at du kunne tage kattene med, og det var et nyt sted for alle. Det har jeg selv prøvet, og det gik smertefrit. nu har jeg så prøvet mange gange at tage voksne katte ind i flokken, og gør man det rigtigt første gang, ja så lykkes det somregle også. Men det kræver altså lidt mod fra din side af.
Jeg ville prøve at sammenføre dem efter alle kunstens regler. Og hvis det ikke går, så går det jo bare ikke, og man kan altid aflive. Og med hensyn til flytning og to katte og måske ingen... nu har du jo en kat. Og måske en mere. Hvad der sker til den tid, må ske der, det kan du ikke ændre på nu alligevel  mvh. tina